Port Elizabeth Daily Photo: The Coastal Fynbos Trail
Jo January 15, 2014 at 3:04 PM
Mmm, it looks so lush. I'd love to do this trail!
mike January 16, 2014 at 5:06 PM
Jy mag hoop dat jy geen gespuis teenkom terwyl jy daar rustig loop. Epainette Mbeki oorlede | Netwerk24
Epainette Mbeki oorlede
Deur Maryna Lamprecht 07 Junie 2014 08:43
Kaapstad. - Epainette Mbeki, ma van oudpres. Thabo Mbeki en politieke ontleder en ekonoom Moeletsi Mbeki, is Saterdagoggend in 'n privaathospitaal in Oos-Londen oorlede.
Die 98-jarige Epainette is twee weke gelede in die hospitaal opgeneem vir respiratoriese probleme.
Haar man, Govan Mbeki, was 'n leier in die ANC en die SAKP en intens betrokke by die anti-apartheidstryd.
Epainette was ook in eie reg 'n aktivis wat haar lewe en die lewe van haar familie aan die bevrydingstryd gewy het, het die presidensie in 'n verklaring in reaksie op haar dood gesê.
Pres. Jacob Zuma het sy meegevoel met die Mbeki-familie uitgespreek.
"Me. Mbeki was tot haar dood toe vurig en uitgesproke oor politieke en sosio-ekonomiese kwessies.
"Daar is nie woorde om die hartseer verlies van dié ma van ons nasie te verwoord nie."
Suid-Afrika is armer sonder haar, het die ANC in 'n verklaring gesê.
"Me. Mbeki was dekades lank 'n steunpilaar vir die Mbeki-familie en haar gemeenskap. Met Govan Mbeki se afwesigheid gedurende sy aanhouding en terwyl hy vir die polisie weggekruip het, het MaMbeki op eie houtjie haar kinders, wat later by die bevrydingstryd aangesluit het en 'n merkwaardige bydrae gelewer het, grootgemaak."
Die Mbeki-familie se verlies is ook die ANC se verlies, het Zizi Kodwa, ANC-woordvoerder, gesê.